stanford-oval/wikipedia huggingface dataset:
Universe (vuoden 1994 videopeli)

| Universe |
| --- | --- |
Kehittäjä:  Core Design
Julkaisija:  Core Design
Taiteilija:  Rolf Mohr, Stuart Atkinson, Jim Bottomley
Säveltäjä:  Martin Iveson
Ohjelmoija:  Gary Antcliffe
Julkaistu:  1994
Lajityyppi:  seikkailupeli
Pelimuoto:  yksinpeli
Alusta:  Amiga, Amiga CD32, DOS
Lisää peliartikkeleitaVideopelien teemasivulla
Infobox OK   : 
Universe on Core Designin kehittämä ja julkaisema seikkailupeli. Peli on julkaistu vuonna 1994 Amigalle, Amiga CD32:lle ja DOS:lle.
Vastaanotto

Peli on saanut CU Amiga -lehden arvostelussa arvosanaksi 87/100.
Aiheesta muualla

Universe MobyGamesissa (englanniksi)
Universe Hall of Light -sivustolla (englanniksi)
Universe Hall of Light -sivustolla (englanniksi)
Universe Internet Movie Databasessa (englanniksi)
Uusi Azerbaidžan

| Uusi Azerbaidžan |
| --- | --- |
  
  
  
Perustettu:  1992
Puheenjohtaja:  İlham Əliyev
Ideologia:  konservativismi statismi panturkkilaisuus
Poliittinen kirjo:  keskustaoikeistolainen
Parlamentti:  70 / 125
Kansainväliset jäsenyydet:  CDI
Kotisivu:  www.yap.org.az/en/
Infobox OKNimi-testi OK: 
Uusi Azerbaidžan (azer. Yeni Azərbaycan Partiyası, YAP) on Azerbaidžanin hallitseva puolue. Se perustettiin 21. marraskuuta 1992. YAP:n ensimmäinen puheenjohtaja oli Heydər Əliyev.
Poliittinen linja

Uusi Azerbaidžan -puolue on keskustaoikeistolainen ja kansallismielinen puolue, jonka tavoitteina on puolueen ohjelman mukaan vahvistaa valtion itsenäisyyttä, rakentaa demokraattista, laillista ja maallista valtiota sekä varmistaa kansalaisten rauhallinen ja vauras elämä.
Puoluetta on luennehdittu konservatiiviseksi, statistiseksi ja panturkkilaiseksi.
YAP on keskustademokraattinen internationaalin jäsen.
Azerbaidžanin presidentit

Puolueen johtaja Heydər Əliyev valittiin vuoden 1993 presidentinvaaleissa presidentiksi. Hän siirtyi vuonna 2003 terveyssyistä syrjään, ja seuraajaksi valittiin hänen poikansa İlham Əliyev. İlham Əliyev on toiminut YAP:n johdossa vuodesta 2005 lähtien.[lähde? ]
Parlamenttipaikat

Azerbaidžanin 125-paikkaisessa parlamentissa Uusi Azerbaidžan -puolueella on ollut hallitseva asema vuoden 1995 ensimmäisistä vaaleista lähtien.
| Vuosi | Paikkoja |
| --- | --- |
1995: 54
2000: 75
2005: 62
2010: 71
2015: 70
2020: 70
Kritiikki toimintaa kohtaa

Kaikissa vaaleissa ulkopuolisten tarkkailijoiden raportit ovat viestineet, että vaalijärjestelyt ovat suosineet Uusi Azerbaidžan -puoluetta.
YAP:n hallintorakennus
Siltamäen ostoskeskus

Ostoskeskus pysäköintialueen puolelta
Siltamäen ostoskeskus on vuonna 1971 rakennettu ostoskeskus Helsingin Siltamäessä. Sen on suunnitellut Pentti Ahola.
Ostoskeskuksen liikkeitä ovat mm. K-Market, Alepa, R-kioski sekä Siltamäen uimahalli.
2020-luvulla alueelle on suunniteltu asemakaavan muutosta, joka mahdollistaisi 5-7-kerroksiset talot.
Seututie 534

|  > Heinävedentie |
| --- | --- |
Maa:  Suomi
Tieluokka:  seututie
Omistaja:  Suomen valtio
Tienpitäjä:  Väylävirasto
Pituus:  35 km
Alkupiste:  Leppävirran kirkonkylä, Leppävirta
Päätepiste:  Vuorinen, Leppävirta (35 km)
Päällyste:  asfaltti
Kaistaluku:  1+1
Seututie 534 on Pohjois-Savossa kulkeva seututie. Tie kulkee Leppävirran keskustasta samassa kunnassa sijaitsevaan Vuoriseen. Keskivuorokausiliikenne tiellä oli vuonna 2009 noin 600 ajoa vuorokaudessa. 80 kilometriä tunnissa on nopeusrajoituksena lähes jokaisessa tien kohdassa. Kuntoluokka tiellä 534 on hyvin vaihteleva. Tiellä on sekä hyvä että erittäin huonokuntoisia tieosuuksia.
Seututie kulkee Leppävirran sillan yli.
Leppävirran silta ja Turpeensalmen silta sijaitsevat seututiellä 534. Tie 534 kulkee suurilta osin Soisalon saaressa, joka on Suomen suurin saari.
Reitti ja tieyhteydet

Leppävirta (vt 5 ja yt 16353)
Nykälä (yt 5341)
Konnuslahti (st 536)
Lylymäki (yt 16405)
Myrkkysenlähde (yt 16394)
Riihijärvi (yt 16443)
Vuorinen (vt 23)
Seututie 542

Seututie 542 on Etelä- ja Pohjois-Savossa kulkeva seututie. Tie kulkee Heinäveden Karviosta Tuusniemen Tuusjärvelle. Tien kunto on pääosin tyydyttävä.
Lintulan luostari sijaitsee seututien 542 varressa Palokin kylässä. Seututie 542 kulkee myös Varistaipaleen kylän poikki.
Reitti ja tieyhteydet

Karvio (vt 23)
Varistaipale (yt 15428)
Laukansalo (yt 16461)
Kosula (yt 16476)
Suurusmäki (yt 16490)
Ruskila (yt 5390 ja yt 16491)
Kumpulankylä (yt 16462)
Lehtomäki (st 539)
Pajumäki (st 544 ja yt 5420)
Tuusjärvi (vt 9)
Sofia Pelander

Sofia Pelander (s. 1992) on suomalainen koripalloilija. Hän on pituudeltaan 190-senttimetrinen. Hän on pelannut Suomen maajoukkueessa 35 maaottelua. Kaudella 2020–2021 hän edustaa saksalaista Herner TC:tä.
Pelander edusti Korisliigassa Turun Rientoa kausina 2012–2013 ja 2013–2014. Ensimmäisellä kaudella hän pelasi pudotuspelit mukaan lukien 32 ottelua keskimäärin lähes 26 minuutin peliajalla ja teki ottelua kohden 10,5 pistettä sekä otti 7,5 levypalloa. Hänet valittiin liigassa vuoden tulokkaaksi.
Kaudet 2015–2020 Pelander pelasi Ruotsin pääsarjassa. Neljä ensimmäistä kautta hän edusti Norrköpingiä ja kaudella 2019–2020 Uumajaa. Kaudeksi 2020–2021 hän siirtyi Saksan Bundesliigassa pelaavaan Herner TC:hen.
Seututie 543

Seututie 543 on Pohjois-Savossa kulkeva seututie. Tie kulkee Rautalammin keskustaajamasta samaisessa kunnassa sijaitsevalle Kerkonkoskelle. Tien kunto on Rautalammin päässä hyvä, mutta lähemmäs Kerkonkoskea tultaessa tien kunto huononee paikoin erittäin huonoksi.
Reitti ja tieyhteydet

Rautalampi (kt 69)
Heinsuo (yt 16091)
Kerkonkoski (st 545 ja yt 16085)
Sireenit

| ”Sireenit” Evelina |
| --- | --- | --- |

Singlen tiedot
 Julkaistu: 31. maaliskuuta 2016
 Tekijä(t): Henri Lanz, Tiina Vainikainen, Iiro Paakkari, Arttu Istala, Eveliina Tammenlaakso, Simo Pirhonen
 Tyylilaji: pop
 Kesto: 03.53
 Levy-yhtiö: M-Eazy Music / Universal
Listasijoitukset
  Suomen virallinen lista Singlelista: 1.  Latauslista: 1.  Striimatuimmat: 4.  Radiosoittolista: 13.
Evelinan muut singlet
| ”Kombo” 2016 | ”Sireenit” 2016 | ”SUSHI” 2016 |
Sireenit on suomalaisen laulaja Evelinan neljäs single. Sen julkaisi Universal  31. maaliskuuta 2016. Kappaleen ovat säveltäneet MGI ja Tiina Vainikainen, sanoittaneet MGI, Vainikainen, Evelina ja Simo Pirhonen sekä sovittaneet MGI, Iiro Paakkari ja Arttu Istala.
Suomen virallisella listalla ”Sireenit” nousi latauslistan ykköseksi heti ensimmäisellä viikollaan 14/2016. Singlelistalla kappale aloitti samalla viikolla kolmantena, mutta nousi ykköseksi seuraavalla viikolla.
Aiheesta muualla

Sireenit Discogsissa. (englanniksi)
Sofia Mittentag

Sofia Mittentag (s. 28. maaliskuuta 2002) on suomalainen salibandyn pelaaja, pelipaikaltaan hyökkääjä.
Mittentag on edustanut Naisten Salibandyliigassa eli nykyisessä F-liigassa lahtelaista Pelicans SB:tä kaudella 2018–2019 sekä helsinkiläistä EräViikinkejä kaudesta 2019–2020 alkaen. Mittentag on pelannut liigassa kauden 2021–2022 runkosarjan loppuun mennessä 71 runkosarjaottelua, joissa hän on tehnyt 64 maalia ja antanut 32 maalisyöttöä, sekä seitsemän pudotuspeliä, joissa hän on tehnyt seitsemän maalia ja saanut kaksi syöttöpistetta.
Mittentag voitti alle 19-vuotiaiden maailmanmestaruuden vuonna 2021.
Valkoniskakyyhky

| Valkoniskakyyhky |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kyyhkylinnut Columbiformes
Heimo::  Kyyhkyt Columbidae
Suku::  Kyyhkyt (suku) Columba
Laji::  albinucha
Kaksiosainen nimi
 Columba albinucha  Sassi, 1911 
Katso myös
   Valkoniskakyyhky Wikispeciesissä   Valkoniskakyyhky Commonsissa 
Infobox OKNimi-testi OKIUCN-testi OK: 
Valkoniskakyyhky (Columba albinucha) on melko harvinainen keskiafrikkalainen kyyhky.
Koko ja ulkonäkö

Valkoniskakyyhky on 34 cm pitkä, uuttukyyhkyn kokoinen lintu. Kyyhkynharmaasta höyhenpuvusta erottuvat laajalti valkoinen niska ja päälaen takaosa sekä valkoinen pyrstö. Nokka on punertava ja naama tumma.
Esiintyminen

Valkoniskakyyhky elää keskisessä Afrikassa lähellä Päiväntasaaja Kamerunissa, Kongon demokraattisessa tasavallassa, Ugandassa ja Sudanissa. Kaikkialla se on harvalukuinen ja siitä on vain vähän havaintoja. Metsien hakkuut vaarantavat lajin elinmahdollisuuksia.
Elinympäristö

Valkoniskakyyhkyt asuvat tiheissä alavien maiden ja vuorenrinteiden metsissä 1 800 metrin korkeuteen saakka.
Lisääntyminen

Pesimähavainnot koskevat vain yhtä pesää, joka sijaitsi matalalla ruohokasvillisuudessa ja jossa oli yksi valkoinen muna.
Ravinto

Valkoniskakyyhkyjen ravintona ovat ainakin marjat ja hedelmät.
Skin keskiaikainen kirkko

| Skin keskiaikainen kirkko Ski middelalderkirke |
| --- | --- |
 Kirkko vuonna 2006.
Sijainti:  Nordre Follo, Norja
Kirkkokunta:  Norjan kirkko
Hiippakunta:  Borgin hiippakunta
Rakentamisvuosi:  1100-luku
Materiaali:  kivi
Istumapaikkoja:  200
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Skin keskiaikainen kirkko (norj. Ski middelalderkirke) on Nordre Follon kunnassa Akershusin läänissä Norjassa sijaitseva kivinen pitkäkirkko 1100-luvulta.
Urut
Aiheesta muualla

Kuvia tai muita tiedostoja aiheesta Skin keskiaikainen kirkko Wikimedia Commonsissa
Spiridon Mattar

Spiridon Mattar (1. maaliskuuta 1921 Beirut – 26. heinäkuuta 2014) oli libanonilainen melkiittinen katolinen piispa. Hänet vihittiin papiksi 20. heinäkuuta 1946 ja nimitettiin Nossa Senhora do Paraíso em São Paulon eparkian johtoon Brasiliaan 22. kesäkuuta 1978. Piispaksi vihkiminen seurasi 20. heinäkuuta. Pääkonsekraattorina toimi Maximos V Hakim, jota avustivat Georges Haddad ja Habib Bacha.
Mattar erosi tehtävistään piispana 20. huhtikuuta 1990.
UEFA-cupin kausi 1991–1992

UEFA-cupin kausi 1991–1992 oli 21. kausi, jolloin pelattiin cupin mestaruudesta. Loppuotteluissa alankomaalainen AFC Ajax voitti italialaisen Torino FC:n.
Tulokset > Ensimmäinen kierros

| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| Aberdeen FC  | 0–3 |  B 1903 | 0–1 | 0–2   |
| Ajax  | 4–0 |  Orebro SK | 3–0 | 1–0   |
| Anorthosis Famagusta FC  | 3–4 |  Steaua Bukarest | 1–2 | 2–2   |
| Bangor FC  | 0–6 |  SK Sigma Olomouc | 0–3 | 0–3   |
| Boavista  | 2–1 |  Internazionale | 2–1 | 0–0   |
| Celtic FC  | 3–1 |  Germinal Ekeren | 2–0 | 1–1   |
| Cork City FC  | 1–3 |  Bayern München | 1–1 | 0–2   |
| Dinamo Zagreb  | 3–4 |  Trabzonspor | 2–3 | 1–1   |
| Eintracht Frankfurt  | 11–1 |  Spora Luxembourg | 6–1 | 5–0   |
| FC Groningen  | 0–2 |  FC Rot-Weiss Erfurt | 0–1 | 0–1   |
| Ikast FS  | 1–6 |  AJ Auxerre | 0–1 | 1–5   |
| FC Swarovski Tirol  | 3–2 |  Tromsø IL | 2–1 | 1–1   |
| Hallescher FC  | 2–4 |  FK Torpedo Moskova | 2–1 | 0–3   |
| Hamburger SV  | 4–1 |  Gornik Zabrze | 1–1 | 3–0   |
| KAA Gent  | 1–1 (rp) |  Lausanne Sports | 0–1 | 1–0   |
| KR  | 1–8 |  Torino | 0–2 | 1–6   |
| Vllaznia  | 0–3 |  AEK FC | 0–1 | 0–2   |
| Liverpool  | 6–2 |  FC Kuusysi | 6–1 | 0–1   |
| Mikkelin Palloilijat  | 1–5 |  FK Spartak Moskova | 0–2 | 1–3   |
| Neuchatel Xamax  | 2–0 |  Floriana FC | 2–0 | 0–0   |
| Olympique Lyonnais  | 2–1 |  Osters IF | 1–0 | 1–1   |
| PAOK FC  | 2–1 |  KV Mechelen | 1–1 | 1–0   |
| TsSKA Sofia  | 1–1 (vm.) |  Parma | 0–0 | 1–1   |
| PFK Slavija Sofia  | 1–4 |  CA Osasuna | 1–0 | 0–4   |
| Real Oviedo  | 2–3 |  Genoa | 1–0 | 1–3   |
| SC Salgueiros  | 1–1 (rp) |  AS Cannes | 1–0 | 0–1   |
| SK Slovan Bratislava  | 2–3 |  Real Madrid | 1–2 | 1–1   |
| SK Sturm Graz  | 1–4 |  FC Utrecht | 0–1 | 1–3   |
| Sporting Clube de Portugal  | 1–2 |  Dinamo Bukarest | 1–0 | 0–2   |
| Sporting de Gijon  | 2–2 (rp) |  FK Partizan | 2–0 | 0–2   |
| Vaci Izzo MTE  | 2–4 |  FK Dynamo Moskova | 1–0 | 1–4   |
| VfB Stuttgart  | 6–3 |  Pécsi MFC | 4–1 | 2–2 |
Tulokset > Toinen kierros

| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| AJ Auxerre  | 2–3 |  Liverpool | 2–0 | 0–3   |
| AS Cannes  | 1–2 |  Dynamo Moskova | 0–1 | 1–1   |
| B 1903  | 6–3 |  Bayern München | 6–2 | 0–1   |
| CA Osasuna  | 3–2 |  VfB Stuttgart | 0–0 | 3–2   |
| FC Utrecht  | 1–4 |  Real Madrid | 1–3 | 0–1   |
| FC Rot-Weiss Erfurt  | 1–5 |  Ajax | 1–2 | 0–3   |
| FK Spartak Moskova  | 1–2 |  AEK FC | 0–0 | 1–2   |
| Genoa  | 5–3 |  Dinamo Bukarest | 3–1 | 2–2   |
| Hamburger SV  | 6–1 |  TsSKA Sofia | 2–0 | 4–1   |
| KAA Gent  | 1–0 |  Eintracht Frankfurt | 0–0 | 1–0   |
| Neuchatel Xamax  | 5–2 |  Celtic FC | 5–1 | 0–1   |
| Olympique Lyonnais  | 4–8 |  Trabzonspor | 3–4 | 1–4   |
| PAOK FC  | 0–4 |  FC Swarovski Tirol | 0–2 | 0–2   |
| SK Sigma Olomouc  | 2–0 |  FK Torpedo Moskova | 2–0 | 0–0   |
| Sporting de Gijon  | 2–3 |  Steaua Bukarest | 2–2 | 0–1   |
| Torino  | 2–0 |  Boavista | 2–0 | 0–0 |
Tulokset > Kolmas kierros

| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| AEK FC  | 2–3 |  Torino | 2–2 | 0–1   |
| B 1903  | 2–1 |  Trabzonspor | 1–0 | 1–1   |
| CA Osasuna  | 0–2 |  Ajax | 0–1 | 0–1   |
| FC Swarovski Tirol  | 0–6 |  Liverpool | 0–2 | 0–4   |
| Hamburger SV  | 2–6 |  SK Sigma Olomouc | 1–2 | 1–4   |
| KAA Gent  | 2–0 |  Dynamo Moskova | 2–0 | 0–0   |
| Neuchatel Xamax  | 1–4 |  Real Madrid | 1–0 | 0–4   |
| Steaua Bukarest  | 0–2 |  Genoa | 0–1 | 0–1 |
Tulokset > Puolivälierät

| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| B 1903  | 0–3 |  Torino | 0–2 | 0–1   |
| Genoa  | 4–1 |  Liverpool | 2–0 | 2–1   |
| KAA Gent  | 0–3 |  Ajax | 0–0 | 0–3   |
| SK Sigma Olomouc  | 1–2 |  Real Madrid | 1–1 | 0–1 |
Tulokset > Välierät

| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| Genoa  | 3–4 |  Ajax | 2–3 | 1–1   |
| Real Madrid  | 2–3 |  Torino | 2–1 | 0–2 |
Valparaíso

| Valparaíso |
| --- | --- |
 Kaupunkikuvaa.
 lippu:  vaakuna
 Sijainti Valparaíson alueella
 Valparaíso
 Koordinaatit: 33°03′S, 71°37′W 
Valtio:  Chile
Alue:  Valparaíso
Maakunta:  Valparaíso
Perustettu:  1536
Hallinto:  
 – Hallinnon tyyppi:  Kunta
 – Pormestari:  Jorge Castro Muñoz
Pinta-ala:  
 – Kokonaispinta-ala:  401,6 km²
Korkeus:  10 m
Väkiluku (2002):  263 499
 – Väestötiheys:  687,2 as./km²
 – Metropolialue:  905 300
Lempinimi::  Valpo
 
 www.municipalidaddevalparaiso.cl 
Infobox OKVirheellinen NIMI-arvo: 
Valparaíso on tärkeä satamakaupunki Chilessä, Tyynenmeren rannikolla. 263 500 asukkaallaan (2002) se on Chilen kuudenneksi suurin kaupunki. Valparaísolla oli tärkeä geopoliittinen rooli 1800-luvun jälkimmäisellä puoliskolla ennen Panaman kanavan rakentamista, jolloin se oli pysähdyspaikka laivoille, jotka matkasivat Magalhãesinsalmen läpi Atlantin ja Tyynenmeren välillä. Valparaíso sijaitsee keskisessä Chilessä, 120 kilometrin päässä pääkaupunki Santiagosta, koordinaateissa 33° 01′ eteläistä leveyttä, 71° 38′ läntistä pituutta.
Chilen kongressi kokoontuu nykyisin Valparaísossa, Almendralin kaupunginosassa. Se siirrettiin Santiagosta Augusto Pinochetin sotilashallinnon viimeisinä vuosina. Valparaíson historiallinen kortteli julistettiin osaksi Unescon maailmanperintöluetteloa vuonna 2003.
Historia

Valparaíson lahden ensimmäisiä asukkaita olivat changot, kalastuksella ja keräilyllä itsensä elättänyt kansa. Espanjalaiset konkistadorit saapuivat seudulle vuonna 1536 Diego de Almagron lähettämällä Santiaguillo-laivalla. De Almagroa pidetään ensimmäisenä eurooppalaisena Chilen alueen tutkijana. Juan de Saavedran komentaman laivan matkassa saapui miehiä sekä varusteita tutkimusretkeä varten.
Espanjan vallan aikana Valparaíso oli vain kyläpahanen, jossa oli muutama talo ja kirkko. Chilen itsenäistyttyä siitä tuli itsenäisen valtion rakenteilla olevan laivaston pääsatama. Se myös avattiin kansainväliselle kaupalle – ennen kauppaa oli saanut käydä vain Espanjan sekä sen muiden siirtomaiden kanssa. Valparaísosta tuli pian tärkeä pysähdyspaikka Atlantin ja Tyynenmeren välillä purjehtiville aluksille. Sen merkitystä lisäsi Kalifornian kultaryntäyksen tukeminen ja varustaminen vuosina 1848–1858. Tärkeään satamakaupunkiin virtasi maahanmuuttajia Englannista, Saksasta ja Italiasta. Asukkaiden keskuudessa kuuli yleisesti puhuttavan saksaa, ranskaa, italiaa ja englantia. Myös sanomalehtiä julkaistiin näillä kielillä.
Maahanmuuttajien virta muutti paikallista kulttuuria. Englantilaiset toivat jalkapallon, ja englantilaiset ja saksalaiset perustivat ensimmäiset yksityiset, ei-katoliset koulut Mackay Schoolin ja Deutsche Schulen. Maahanmuuttajat myös panivat pystyyn ensimmäiset vapaaehtoiset palokunnat – toiminta on Chilessä edelleen vapaaehtoista. Myös arkkitehtuuri sai (lisä)vaikutteita Euroopasta. Panaman kanavan avautuminen vuonna 1914 päätti kaupungin kulta-ajan kauppakeskuksena, sillä monet laivat halusivat välttää Magalhãesinsalmen kautta purjehtimista. Viime vuosikymmeninä kaupankäynti on taas ollut kasvussa, syynä muun muassa Chilen talouden suurempi avautuminen maailmalle.
Valparaíso nykyään

Valparaíso on yksi Chilen tärkeimmistä satamakaupungeista. Sataman laajenuksen on suunniteltu valmistuvan 2017.
Gran Valparaíso, joka käsittää myös Viña del Marin, Quilpuén ja Villa Alemanan, on lähes 970 000 asukkaallaan maan toiseksi suurin asutuskeskus Santiagon jälkeen.
Kaupungin tieverkostoa uusitaan. Tärkeä on varsinkin valmisteilla oleva Placilla-La Polvora-maantie, jota pitkin rekat voivat ajaa suoraan satamaan tukkimatta vanhojen kortteleiden katuja. Toinen suuri hanke on tie, joka yhdistää Valparaíson Chilen toiseksi suurimpaan satamaan San Antonioon sekä välillä sijaitseviin rannikkokaupunkeihin.
Kulttuuri

Historiallisen merkittävyytensä, luonnonkauneutensa (kukkuloiden saartama kuvauksellinen satama-alue) ja harvinaisen arkkitehtuurinsa (sekoitus 1800-luvun rakennustyylejä) vuoksi Valparaíso lisättiin vuonna 2003 Unescon maailmanperintöluetteloon. Valparaísossa ilmestyvä El Mercurio de Valparaiso sanoo olevansa maailman vanhin espanjankielinen sanomalehti. Kaupungissa on toiseksi eniten yliopistoja Chilessä. Kaupungin neljä suurta yliopistoa ovat Federico Santa Marían teknillinen yliopisto (UTFSM), Valparaíson paavillis-katolinen yliopisto (PUCV), Valparaíson yliopisto ja Playa Anchan pedagoginen yliopisto (UPLACED).
Valparaísossa on syntynyt useita historiallisesti merkittäviä henkilöitä, muun muassa Augusto Pinochet ja Salvador Allende. Siellä on asunut myös monia tunnettuja taiteilijoita, esimerkiksi Pablo Neruda ja nicaragualainen runoilija Rubén Dario.
Aiheesta muualla

Kuvia tai muita tiedostoja aiheesta Valparaíso Wikimedia Commonsissa
Matkaopas aiheesta Valparaíso Wikivoyagessa (englanniksi)
Näkymä Valparaíson lahdelle vuonna 1830.
Pablo Nerudan talo La Sebastiana Valparaísossa.
Shavar Thomas

| 0 | 1 | 2 |
| --- | --- | --- |

Henkilötiedot
Syntymäaika: 29. tammikuuta 1981 (ikä 43)
Syntymäpaikka: Hannah Town, Jamaika
Pelipaikka: puolustaja
Pituus: 185 senttimetriä
Paino: 88 kilogrammaa
Seura
Seura: Sporting Kansas City
Pelinumero: 4
Junioriseurat
1997–1999 2001–2002: Hotchkiss Bearcats Connecticut Huskies
Seurat
| Vuodet | Seura | O (M) |
| 1999–2001 2003 2004–2006 2007 2007–2009 2010 2010– | Hazard United Dallas Burn Kansas City Wizards Los Angeles Galaxy Chivas USA Philadelphia Union Sporting Kansas City |  15 (1) 76 (2) 0 (0) 59 (0) 1 (0) 0 (0) |
Maajoukkue
| 1999– | Jamaika | 17 (0) |
 Seurajoukkueuran tilastot kattavat vain kansalliset sarjat, päivitetty 30. kesäkuuta 2010.  Maajoukkueuran tilastot päivitetty 3. huhtikuuta 2010.
Shavar Thomas (s. 29. tammikuuta 1981 Hannah Town, Jamaika) on jamaikalainen jalkapalloilija, pelipaikaltaan puolustaja. Hän edustaa Major League Soccerin Sporting Kansas Cityä.
Seurajoukkueura

Thomas pelasi Hazard Unitedin joukkueessa kotimaansa korkeimmalla sarjatasolla National Premier Leaguessa vuosina 1999–2001 ennen yliopistouraansa University of Connecticutin Huskiesissa. Toisella yliopistokaudellaan hänet valittiin kansallisen jalkapallovalmentajaliiton NSCAA:n kakkostähdistöjoukkueeseen.
Dallas Burn varasi Thomasin Major League Socceriin vuoden 2003 MLS SuperDraft -varaustilaisuuden ensimmäisellä kierroksella ja numerolla 10. Debyyttikautensa 2003 jälkeen hän siirtyi Kansas City Wizardsiin vaihdossa Eric Quilliin ja Carey Talleyyn. Kansasissa hänestä tuli avauskokoonpanon pelaaja, ja hän oli voittamassa läntisen konferenssin mestaruutta kaudella 2004. Pudotuspelit, mukaan lukien tappiollisen MLS Cup -loppuottelun, hän seurasi vaihtopenkiltä.
Los Angeles Galaxy hankki Thomasin riveihinsä maaliskuussa 2007, mutta hän ei pelannut joukkueessa yhtään liigaottelua, vaan siirtyi runsaan kuukauden kuluttua paikallisvastustaja Chivas USA:han. Chivasissa hän pelasi kolme kautta, joista kaksi viimeistä olivat loukkaantumisten rikkomia.
Kaudeksi 2010 Thomas siirtyi MLS:n tulokasjoukkue Philadelphia Unioniin, joka varasi hänet vuoden 2009 MLS Expansion Draft -laajennusvaraustilaisuudessa. Hän pelasi Philadelphiassa vain yhdessä ottelussa ja palasi kesäkuussa 2010 entiseen seuraansa Kansas Cityyn vaihdossa toisen kierroksen varausoikeuteen vuosien 2011 ja 2012 MLS SuperDraft -varaustilaisuuksissa ja allokaatiorahaan.
Maajoukkueura

Thomas toimi Jamaikan alle 20-vuotiaiden maajoukkueen kapteenina vuoden 2001 MM-kilpailuissa.
Miesten maajoukkueessa Thomas debytoi vuonna 1999. Hän osallistui vuosien 2002 ja 2010 MM-kilpailuiden karsintoihin ja oli voittamassa Karibian-mestaruutta vuonna 2008. Hän kuului joukkueeseen myös vuoden 2009 Gold Cupissa.
Aiheesta muualla

Shavar Thomasin esittely Major League Soccerin sivustolla (Arkistoitu – Internet Archive) (englanniksi)
Shavar Thomasin esittely Jamaikan jalkapalloliiton sivustolla (Arkistoitu – Internet Archive) (englanniksi)
SlimBrowser

Flashpeak Slimbrowser on verkkoselain. Se oli ehdolla EU:n Microsoftilta vaatimassa Selainvalinta-päivitysikkunassa. Slimbrowser toimii Windows-käyttöjärjestelmissä, ja käyttää Trident-selainmoottoria.
Sivustoinformaation mukaan selain on käyttäjän tarpeiden mukaan muokattavissa ja siinä on erilaisia käytettävyyttä helpottavia ominaisuuksia. Artikkelin kirjoitushetkellä selainohjelman tuorein vakaa päivitysversio on 6.00. Slimbrowser on saavuttanut tunnustuspalkintoja.
Flashpeak on Yhdysvaltain Teksasissa toimiva tietoteknologian alan yritys. Sen päämaja on Austinissa.
Shirk

Jerobeamin epäjumalanpalvonta (širk)
Shirk (arabia: شرك širk) tarkoittaa islamissa epäjumalanpalvonnan tai polyteismin syntiä eli minkä tahansa muun jumalan palvontaa kuin Jumalan. Širk rikkoo islamin periaatetta Jumalan ykseydestä (tauhid).  Asia on esitetty Koraanin jakeessa 4:48.
"Jumala ei anna anteeksi sitä, että Hänen rinnalleen asetetaan muita jumalia, mutta kaiken muun Hän antaa anteeksi, kenelle tahtoo. Joka asettaa vertaisia Jumalalle, on tehnyt hirveän synnin".
Muslimit katsovat, että kristinusko on monijumalaista, koska siinä palvotaan Jeesusta Jumalan poikana. Tämän takia kristityt ovat sekä uskottomia (kafir) että monijumalaisia (mushrikun). Myös juutalaiset ovat monijumalaisia, koska he uskovat, että Esra oli Jumalan poika. Se käy ilmi seuraavista Koraanin säkeistä (9:30):
"Juutalaiset sanovat: Uzair [Esra?] on Jumalan poika, ja kristityt sanovat: Messias on Jumalan poika".
Šarian käsikirja Reliance of the Traveller toteaa, että kausaliteettiin uskominen on myös širk, sillä usko siihen, että jotkut asiat ovat ihmiselle hyödyllisiä tai haitallisia sinänsä, ilman Jumalan myötävaikutusta, tarkoittaa vertaisen asettamista Jumalalle. Širk ilmenee muillakin tavoilla. Sitä on kerrottu olevan kristittyjen ja juutalaisten harjoittama profeettojen hautojen palvonta,  onnea tuovien amulettien käyttö,  noituus, taikausko ja loitsut, ateismi, jumalan kuvallinen esittäminen ja evoluutioteoria. Islamissa ei silti ole mitään virallista listaa kaikista širkin muodoista. Koraanin lisäksi profeetta Muhammadin perimätiedosta löytyy lisää tietoa širkistä.